**KONZORCIUMI EGYÜTTMŰKÖDÉSI MEGÁLLAPODÁS**

**Támogatott tevékenység (projekt) megvalósítására**

1. **Preambulum**
   1. A jelen megállapodással létrejövő Konzorcium (a továbbiakban: **Konzorcium**) tagjai vagy tagjainak egy része – meghatalmazott képviselőjük útján - a Versenyképes Járások Program keretében **4034917282** azonosító számon regisztrált fejlesztési igényt nyújtott be/nyújtottak be, amely tekintetében a Közigazgatási és Területfejlesztési Minisztérium (a továbbiakban: **Támogató**) a főispán útján tájékoztatta a Konzorcium meghatalmazott képviselőjét arról, hogy egyedi támogatási igényt (a továbbiakban: **Támogatási igény**) nyújthatnak be a regisztrált fejlesztési igény – vagy annak Támogató által engedélyezett módosítása – szerinti tevékenységek megvalósítása érdekében.
2. **Szerződő felek**
   1. A létrejövő Konzorcium Tagjai (a továbbiakban önállóan: **Tag**, egyedileg: **Tag sorszámmal jelölve**, együttesen: **Tagok**) az alábbi települési önkormányzatok:

|  |  |
| --- | --- |
| **Önkormányzat neve**: | Dunaharaszti Város Önkormányzata |
| Székhely: | 2330 Dunaharaszti, Fő út 152. |
| Törzskönyvi azonosító szám (PIR): | 730864 |
| Adószám: | 15730868-2-13 |
| Aláírásra jogosult képviselője: | dr. Szalay László Polgármester |
| (a továbbiakban: **Tag 1**) | |

|  |  |
| --- | --- |
| **Önkormányzat neve**: | Tököl Város Önkormányzata |
| Székhely: | 2316 Tököl Fő utca 117. |
| Törzskönyvi azonosító szám (PIR): | 730929 |
| Adószám: | 15730923-2-13 |
| Aláírásra jogosult képviselője: | Tóth Zoltán József Polgármester |
| (a továbbiakban: **Tag 2**) | |

|  |  |
| --- | --- |
| **Önkormányzat neve**: | Délegyháza Község Önkormányzata |
| Székhely: | 2337 Délegyháza Árpád utca 8. |
| Törzskönyvi azonosító szám (PIR): | 734763 |
| Adószám: | 15734769-2-13 |
| Aláírásra jogosult képviselője: | dr. Riebl Antal Polgármester |
| (a továbbiakban: **Tag 3**) | |

|  |  |
| --- | --- |
| **Önkormányzat neve**: | Majosháza Község Önkormányzata |
| Székhely: | 2339 Majosháza Kossuth utca 34. |
| Törzskönyvi azonosító szám (PIR): | 734774 |
| Adószám: | 15734776-2-13 |
| Aláírásra jogosult képviselője: | Zsiros Viktor Polgármester |
| (a továbbiakban: **Tag 4**) | |

|  |  |
| --- | --- |
| **Önkormányzat neve**: | Szigethalom Város Önkormányzata |
| Székhely: | 2315 Szigethalom Kossuth Lajos utca 10 |
| Törzskönyvi azonosító szám (PIR): | 730941 |
| Adószám: | 15730947-2-13 |
| Aláírásra jogosult képviselője: | Fáki László Polgármester |
| (a továbbiakban: **Tag 5**) | |

|  |  |
| --- | --- |
| **Önkormányzat neve**: | Halásztelek Város Önkormányzata |
| Székhely: | 2314 Halásztelek Kastély park 1. |
| Törzskönyvi azonosító szám (PIR): | 730930 |
| Adószám: | 15730930-2-13 |
| Aláírásra jogosult képviselője: | Nagy Barnabás Lajos Polgármester |
| (a továbbiakban: **Tag 6**) | |

|  |  |
| --- | --- |
| **Önkormányzat neve**: | Taksony Nagyközség Önkormányzata |
| Székhely: | 2335 Taksony Fő út 85. |
| Törzskönyvi azonosító szám (PIR): | 730952 |
| Adószám: | 15730954-2-13 |
| Aláírásra jogosult képviselője: | Zsolnai Pál Polgármester |
| (a továbbiakban: **Tag 7**) | |

|  |  |
| --- | --- |
| **Önkormányzat neve**: | Dunavarsány Város Önkormányzata |
| Székhely: | 2336 Dunavarsány Kossuth Lajos utca 18. |
| Törzskönyvi azonosító szám (PIR): | 730875 |
| Adószám: | 15730875-2-13 |
| Aláírásra jogosult képviselője: | Keresztesi Balázs Polgármester |
| (a továbbiakban: **Tag 8**) | |

|  |  |
| --- | --- |
| **Önkormányzat neve**: | Szigetszentmiklós Város Önkormányzata |
| Székhely: | 2310 Szigetszentmiklós Kossuth utca 2. |
| Törzskönyvi azonosító szám (PIR): | 730918 |
| Adószám: | 15730916-2-13 |
| Aláírásra jogosult képviselője: | Nagy János Polgármester |
| (a továbbiakban: **Tag 9**) | |

* 1. A Támogatási igény támogatása esetén a támogatói okirat (a továbbiakban: **Támogatói okirat**) mindenkor hatályos szövege szerinti támogatott tevékenység (a továbbiakban: **Projekt**) megvalósítására a Konzorcium tagjai az alábbi konzorciumi együttműködési megállapodást (a továbbiakban: **Megállapodás**) kötik.

1. **A Megállapodás tárgya**
   1. Jelen Megállapodás aláírásával a Tagok kötelezettséget vállalnak arra, hogy a Projektet a Támogatói okiratban – ideértve annak mellékleteit is - foglaltak szerint megvalósítják, a megvalósított fejlesztést – amennyiben azzal kapcsolatban fenntartási időszak került kikötésre - legalább a Támogatói okiratban meghatározott ideig üzemeltetik, fenntartják és ennek, mint közös céljuk érdekében jelen Megállapodás szerint együttműködnek.
2. **A Konzorciumvezető feladatai a Támogatóval történő kapcsolattartás körében**
   1. A Tagok maguk közül a 2025.06.10-én kelt „Konzorciumi szándéknyilatkozat” vagy „Konzorciumi együttműködési megállapodás fejlesztési/támogatási igény benyújtására” elnevezésű dokumentum alapján a **Dunaharaszti Város Önkormányzatát** (Tag 1) választották a Konzorcium vezetőjévé (a továbbiakban: **Konzorciumvezető**).

4.2. A Konzorciumvezető személyét a Tagok jelen Megállapodással megerősítik.

4.3. A Tagok a jelen Megállapodás aláírásával a Polgári Törvénykönyvről szóló 2013. évi V. törvény (a továbbiakban: **Ptk.**) 6:11. §-a és 6:15. §-a alapján meghatalmazzák a Konzorciumvezetőt, hogy a Konzorcium tagjait a Támogató felé képviselje, ideértve különösen, hogy nevükben és helyettük a Támogatónak benyújtandó dokumentumokat benyújtsa, illetve a Támogató által kért adatszolgáltatásokat teljesítse.

4.4. A Tagok által a Konzorciumvezető útján benyújtandó dokumentumokat – azok tartalmától függően – a Tagok kötelesek megfelelően aláírni, illetve a jogszabályban meghatározott esetekben záradékolni és azokat olyan határidőben továbbítani a Konzorciumvezető részére, hogy a dokumentumot a Támogató jogszabályban vagy a Támogatói okiratban meghatározott határidőben megkapja oly módon, hogy annak benyújtására munkanapon, munkaidőben sor kerülhessen.



4.5. A Konzorciumvezető a nyilatkozatokat, szerződéseket, egyéb dokumentumokat jogszabályban vagy a Támogatói okiratban meghatározott időpontig köteles a Tagok adatszolgáltatása alapján a monitoring és információs rendszerben rögzíteni, illetve a szükséges dokumentumokat csatolni, azok a Konzorciumvezető általi benyújtással kerülnek a Támogató részére megküldésre. A dokumentumok benyújtása előtt a Konzorciumvezető biztosítja, hogy – amennyiben azt nem a Tagok küldték meg részére - a Tagok a dokumentum tartalmát megfelelő időben megismerhessék, és Képviselő-testületi ülésen tárgyalhassák, döntést hozhassanak.

4.6.

* 1. A Konzorciumvezető kötelezi magát arra, hogy a Támogatónak, és a Projekt megvalósításának ellenőrzésére jogszabály és/vagy a Támogatói okirat alapján jogosult szervezeteknek a Támogatói okirattal, illetve a Projekt megvalósításával kapcsolatos bármilyen közléséről a Tagokat haladéktalanul tájékoztatja.

4.7. Az ügyviteli feladatok ellátása, valamint a részére megküldött dokumentumok, adatszolgáltatások Támogató felé történő megküldése, illetve ezek rögzítése a monitoring és információs rendszerben – ideértve szükség szerint az adatszolgáltatásoknak a projektdokumentumokban történő átvezetését is – a Konzorciumvezető kötelezettsége, amelyek elmulasztásából eredő károkért a Támogató és a többi Tag irányába a Konzorciumvezető tartozik felelősséggel. Ez a rendelkezés nem érinti a Tagok jelen Megállapodás alapján vállalt kötelezettségeikért való egymással szemben fennálló felelősségét.

1. **A Tagok feladatai**
   1. A Tagok megállapodnak, hogy a Támogatói okirat kiadásához, módosításához szükséges, illetve az előrehaladási jelentéstételi, továbbá a beszámolási kötelezettséggel összefüggő, a Támogató által kért dokumentumok előkészítése, valamint adatok szolgáltatása, tájékoztatás megadása során folyamatosan együttműködnek, a szükséges képviselő-testületi döntéseket, adatokat, tájékoztatásokat, dokumentumokat – kijelölt kapcsolattartóik útján – soron kívül a Konzorciumvezető rendelkezésére bocsátják.
2. 1. A Tagok a Projekt megvalósítása során kötelesek együttműködni, egymásnak a jelen Megállapodásban vállalt, illetve a Támogatói okiratban előírt kötelezettségeinek teljesítését elősegíteni, a teljesítéshez szükséges információt megadni, jognyilatkozatokat, hozzájárulásokat (így különösen is a tulajdonosi hozzájárulást) -amennyiben annak jogszabályi feltételei fennállnak – soron kívül megtenni, illetve kiadni.
   2. Amennyiben a Projekttel kapcsolatban harmadik személyek bármely Tagtól tájékoztatást kérnek, a Tag köteles erről előzetesen, a tájékoztatás megadása előtt értesíteni a Konzorciumvezetőt, aki erről tájékoztatja a többi Tagot.
3. **A Konzorciumvezetőnek a Projekt megvalósításával kapcsolatos feladatai**
   1. Amennyiben az államháztartásról szóló 2011. évi CXCV. törvény (a továbbiakban: **Áht.**) 48/A. § (2) bekezdése értelmében a támogatási igény alapján nyújtott támogatás esetén a Támogatói okiratban meghatározott valamely feltétel eltér a Támogatási igénytől, a támogatási jogviszony létrejöttéhez a Konzorciumvezető, konzorcium nevében tett elfogadó nyilatkozata is szükség

es, amelyet megelőz a Tagok képviselő-testületi döntése.

* 1. Az Áht. 50/A. §-a, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: **Ávr.**) 84. § (2) bekezdés a) pontja alapján a Támogató által előírt biztosítékokat a Konzorciumvezető nyújtja a részére átutalt támogatási összeg erejéig, ugyanakkor, ha bármely Tag szerződésszegése miatt kamat vagy kötbérfizetési kötelezettség előírására kerül sor a támogatói okiratban, ennek összegére tekintettel a szerződésszegésben érintett Tag tartozik biztosítékadási kötelezettséggel.

6.3. A Konzorciumvezető jelen Megállapodás aláírásával vállalja, hogy a Projektet a Tagokkal együtt és teljeskörűen megvalósítja, a Támogatói okiratban a Projektre vonatkozó szakmai, műszaki tartalommal, illetve a költségtervvel összhangban.

* 1. A Projekt részletes specifikációját és a támogatott tevékenységgel érintett ingatlanok megjelölését a Támogatási igény, illetve a „Támogatási igény részletes szakmai tartalma”, valamint a „Pénzügyi tervek” elnevezésű és a Támogatási igényhez kötelezően benyújtandó, továbbá a Projekt konkrét szakmai tartalmára tekintettel a Támogató által benyújtani kért és a monitoring és információs rendszerben rögzített egyéb dokumentumok tartalmazzák.
  2. A Tagok kijelentik, hogy a Támogatási igény tartalmát – ideértve a támogatott tevékenységgel érintett ingatlanok megjelölését is -, illetve a „Támogatási igény részletes szakmai tartalma”, valamint a „Pénzügyi tervek” elnevezésű dokumentumokban foglaltakat megismerték és azok tartalmát jelen Megállapodás aláírásával jóváhagyják.

* 1. A Tagok megállapodnak, hogy a Konzorciumvezető, saját nevében, de a konzorcium által vállalt feladat megvalósítása érdekében lefolytatja a közbeszerzési eljárást. Ennek körében a Tagok képviselő-testületi döntést csatolnak a konzorciumvezető felé a következő stádiumoknál: Kiírás jóváhagyása, döntés meghozatala, a támogatási összegen felül vállalandó plusz kiadás biztosítása.
  2. A Tagok megállapodnak, hogy a Konzorciumvezető gondoskodik a Projekt projektmenedzsmenti feladatainak ellátásáról, amennyiben szükséges beszerzési eljárás lefolytatásáról, műszaki ellenőr megbízásáról, valamint a tervezéshez/költségvetéshez/kivitelezéshez szükséges egyes egyéb szakértői szolgáltatásokról. Ezen feladatok ellátásáért a Konzorciumvezető bruttó 13 603 870.- forintot számol el a Támogatási igényben foglaltak alapján.
  3. A Konzorciumvezető gondoskodik a Projekttel kapcsolatos bármely jognyilatkozat beszerzéséről, ha az jogszabály vagy a Támogatói okirat rendelkezése alapján nem valamely Tag kötelessége.
  4. A Konzorciumvezető gondoskodik a Tagok közreműködésének biztosításáról a Projekt megvalósításának előkészítése, a kivitelező kiválasztására irányuló közbeszerzési / beszerzési eljárás lefolytatása, valamint a kivitelezés során.
  5. A költségtervet érintő változások bejelentését, valamint az azt alátámasztó dokumentációt a Konzorciumvezető készíti el, ezt követően képviselő-testületi jóváhagyásra felterjeszti a Tagok felé, majd a döntés után a változást átvezeti a projektszintű dokumentumokon, végül benyújtja a Támogatónak.
  6. A Konzorciumvezető a Tagokkal együtt teljeskörűen felel a Projekt megvalósításáért.
  7. A Konzorciumvezető felel továbbá a Projekttel kapcsolatos egyéb, így különösen az adminisztratív, a harmadik személy általi hozzájáruló nyilatkozatokkal összefüggő, illetve az engedélyeztetési kötelezettségek határidőben és megfelelő módon történő teljesítéséért, valamint a Támogató által kért vagy a vonatkozó jogszabályokban, illetve a Támogatói okiratban vagy annak mellékleteiben előírt adatszolgáltatásokért, nyilatkozatokért, tájékoztatásért, az ezeket tartalmazó dokumentumok határidőben történő megküldéséért.
  8. A Konzorciumvezető köteles tájékoztatni a Támogatót, ha a Projekt megvalósítása akadályba ütközik, meghiúsul, vagy késedelmet szenved, illetve bármely olyan körülményről, amely a Projekt megvalósítását befolyásolja. A tájékoztatás elmulasztásáért a Konzorciumvezető tartozik felelősséggel.

1. **Beszámolási kötelezettségek teljesítése**
   1. A Konzorciumvezető gondoskodik a Támogatói okiratban foglaltaknak megfelelően a megvalósítást követő beszámoló vagy záró beszámoló, továbbá - amennyiben a Támogatói okiratban ilyen előírásra került - a fenntartási időszakot követően fenntartási beszámoló, valamint záró beszámoló (a megvalósítást követő beszámoló, a fenntartási beszámoló és a záró beszámoló a továbbiakban összefoglaló néven: **beszámoló**) határidőre történő elkészítéséről és benyújtásáról.
   2. A Konzorciumvezető önállóan és teljeskörűen felel a beszámolóval kapcsolatos kötelezettségei nem megfelelő teljesítésével összefüggő jogkövetkezményekért abban az esetben, ha a Konzorciumvezető annak ellenére nem teljesítette határidőre a beszámolási kötelezettségét, hogy a Tagok a felhívására határidőre és maradéktalanul átadták számára a beszámoló elkészítéséhez szükséges adatokat, dokumentumokat, nyilatkozatokat.
2. **Visszafizetési kötelezettség teljesítése**

Amennyiben a Támogató szabálytalanság vagy a Támogatói okirat megszegése miatt a kifizetett támogatás visszafizetését rendeli el, a Konzorciumvezető köteles a szabálytalanság vagy szerződésszegés miatt visszakövetelt összeget közvetlenül a Támogató részére visszafizetni, az erre irányuló felszólításban foglaltak szerint. Kivéve, abban az esetben, ha a visszafizetés elrendelésére a kivitelezés megvalósításának megkezdését-, vagy annak befejezését követően kerül sor. E körben vizsgálandó a szabálytalanság-, vagy a Támogatói okirat megszegésének oka, tartalma, a felelős személy megjelölése. Mindennek függvényében vagy a Konzorciumvezető, vagy a vállalkozó tartozik visszafizetési kötelezettséggel.

* 1. A Konzorciumvezető feladata a 8.1. pont szerinti visszafizetési kötelezettség teljesítésének koordinálása, végrehajtása.

A visszafizetést érintő helytállási kötelezettséggel kizárólag addig az időpontig tartozik, amíg nem történt kifizetés a vállalkozói szerződés alapján. Ezt követően kizárólag azért tartozik, hogy a 8.1. pont szerinti, a visszafizetést érintő felelősségi kör tisztázásra kerüljön, majd a felelős visszafizetési kötelezettségének teljesítésében a koordinációs feladatokat ellássa.

1. **Kapcsolattartás**
   1. A Tagok a jelen Megállapodás, valamint a Támogatói okiratban foglaltak teljesítésének időtartamára kapcsolattartókat jelölnek ki. A kapcsolattartó nevéről, postacíméről, telefonszámáról és elektronikus levélcíméről a Tagok a jelen Megállapodás aláírását követő 5 (öt) munkanapon belül elektronikus úton tájékoztatják a Konzorciumvezetőt.
   2. A Konzorciumvezető a kapcsolattartók nevéről és elérhetőségeiről nyilvántartást vezet, valamint azokról, illetve azok változásairól elektronikus úton haladéktalanul tájékoztatja a Tagokat.
   3. A Tag a kapcsolattartó személyében és elérhetőségeiben bekövetkezett változásról 5 (öt) munkanapon belül elektronikus úton tájékoztatja a Konzorciumvezetőt. A tájékoztatás elmulasztásának jogkövetkezményei a Tagot terhelik.
   4. Az elektronikus úton (e-mail útján) történő kézbesítés esetén a nyilatkozat vagy értesítés akkor válik hatályossá, amikor az a címzett számára hozzáférhetővé válik.
2. **A Konzorcium képviselete**
   1. A Konzorcium képviselete a Támogató felé a 4.3. pontban foglaltak szerint történik.
   2. A Tagok a jelen Megállapodás aláírásával a Ptk. 6:11. §-a és 6:15. §-a alapján meghatalmazzák a Konzorciumvezetőt, hogy a Konzorcium tagjait más, harmadik személyek felé képviselje.
   3. A Konzorciumvezető a Projekt megvalósítása körében a Konzorcium nevében jognyilatkozatot nem tehet, kötelezettséget nem vállalhat. A Konzorciumvezető vagy a Tag – az előző pont szerinti meghatalmazása esetén - a Konzorcium tagjai nevében tehet jognyilatkozatot, illetve vállalhat kötelezettséget.
   4. Jogszabály és/vagy a Támogatói okirat alapján ellenőrzésre jogosult szervezetek – ideértve ilyen minőségében a Támogatót is - felé a Konzorciumot a Konzorciumvezető képviseli. Amennyiben az ellenőrzés érinti valamely Tagot és/vagy arról a Tag kap értesítést, úgy az ellenőrzésről a Tag köteles a Konzorciumvezetőt haladéktalanul értesíteni, aki a Tag székhelyén, telephelyén vagy egyéb ingatlanán lefolytatott helyszíni ellenőrzés során jelen lehet.
3. **A beszerzett vagy létesített dolgok, egyéb vagyoni értékkel rendelkező jogok tulajdonjoga, és az azokkal kapcsolatos kötelezettségek**
   1. A támogatás felhasználásával a Projekt megvalósítása során beszerzett vagy létesített dolgok és egyéb, vagyoni értékkel rendelkező jogok feletti rendelkezés az alábbiak szerint kerül szabályozásra[[1]](#footnote-2): Minden Tag a saját részére beszerzett dolog felett a nemzeti vagyonról szóló 2011. évi CXCVI. törvény alapján tulajdonjogot szerez, ekképpen e vagyontárgyak az egyes Tagok ingó nyilvántartásába kerülnek rögzítésre, így a későbbi fenntartási, üzemeltetési és karbantartási költségeket is minden Tag önállóan viseli mind a Projekt fennállása, mind a Projekt megszűnését követően.
   2. Minden Tag köteles a Projekt megvalósítása során a tulajdonába- és ingó vagyonnyilvántartásába került eszközt használatra átadni a Szigetszentmiklósi Rendőrkapitányság részére. E körben – a beszerzés és megvalósítást követően - külön megállapodás fog létrejönni az egyes Tagok és a Rendőrkapitányság között.
   3. A Tagok jelen Megállapodás aláírásával vállalják a létesített vagy beszerzett vagyon Támogatói okiratban rögzített határidőig történő fenntartását, karbantartását, üzemeltetését.
4. **A Megállapodás megszűnése és módosítása**
   1. Jelen Megállapodás a Tagok minden további rendelkezése nélkül is megszűnik, amennyiben a Támogatási igény nem részesül támogatásban.
   2. Jelen Megállapodás a Támogatói okirat elválaszthatatlan részét képezi, és osztja annak jogi sorsát. Ennek értelmében a Támogatói okirat szerinti támogatás Támogató általi visszavonása – amennyiben a Tagok írásban, közös megegyezéssel eltérően nem rendelkeznek – a jelen Megállapodás megszűnését vonja maga után.
   3. Jelen Megállapodás a támogatott tevékenység, azaz a Projekt Ávr. 102/B. § (1) bekezdése szerinti befejezésével, illetve az Ávr. 102/B. § (2) bekezdése szerinti lezárásával és – amennyiben szükséges – a Tagok egymás között történő elszámolásával minden további rendelkezés nélkül is megszűnik.
   4. A Tagok adataiban bekövetkezett változások - így különösen a székhely, a képviseletre jogosult személy, a bankszámlaszám stb. változásai - nem igénylik jelen Megállapodás módosítását. Az adatok változásáról a Tagok haladéktalanul értesítik a Konzorciumvezetőt. A Konzorciumvezető a változásokról haladéktalanul értesíti a Támogatót és a többi Tagot.
   5. Jelen Megállapodást a Tagok közös megegyezéssel, írásban módosíthatják, amelyről a Konzorciumvezető 5 (öt) munkanapon belül tájékoztatja a Támogatót. Jelen Megállapodás Támogató által meghatározott kötelező tartalma csak a Támogató előzetes írásbeli hozzájárulásával módosítható. A hozzájárulást a Támogatói okiratban az Áht., illetve az Ávr. szerinti kedvezményezett általi módosításra irányuló kezdeményezésre előírt szabályok szerint kell kérelmezni a Támogatótól.
   6. A Projekt megvalósítására vonatkozó kötelezettségükre tekintettel a Tagok a rendes felmondás jogát kizárják.
   7. Jelen Megállapodást bármelyik Tag a Támogató előzetes írásbeli hozzájárulásával, írásban, minden Tag részére megküldött rendkívüli felmondással kizárólag akkor mondhatja fel, ha jelen Megállapodásban vállalt kötelezettségeinek teljesítésére ellenőrzési körén kívül eső, a jelen Megállapodás megkötésének időpontjában előre nem látható körülmény miatt nem képes, és nem volt elvárható, hogy a körülményt elkerülje vagy elhárítsa. Ez esetben a Támogató felé fennálló visszafizetési kötelezettség a 8.1. pont szerint történik.
5. **Jelen Megállapodás hatálya**
   1. Jelen Megállapodás hatályba lépésének napja megegyezik a Tagok közül az utolsóként aláíró Tag aláírásának napjával. A Konzorciumvezető a Megállapodás hatályba lépését követően a Megállapodást haladéktalanul, a polgári perrendtartásról szóló 2016. évi CXXX. törvény 325. § (1) bekezdése szerinti teljes bizonyító erejű magánokiratnak minősülő okirat vagy elektronikus okirat formájában megküldi a Támogató részére.
6. **Záró rendelkezések**
   1. Jelen Megállapodás 11 számozott oldalból áll és 10 darab egymással mindenben szó szerint megegyező eredeti példányban készült. *(elektronikus okirat esetén nem releváns)*
   2. A Megállapodás a Projekt tárgyában kiadott Támogatói okirat elválaszthatatlan részét képezi.
   3. Jelen Megállapodásban nem szabályozott kérdésekben a vonatkozó magyar jogszabályok rendelkezései az irányadók.
   4. A Tagok képviseletében aláíró személyek kijelentik és aláírási címpéldányaikkal igazolják, hogy a jelen Megállapodás 3. pontjában feltüntetettek szerint jogosultak a Tag képviseletére, továbbá ennek alapján a jelen Megállapodás megkötésére és aláírására. A Tagok képviseletében aláíró személyek kijelentik továbbá, hogy a testületi szerveik részéről a jelen Megállapodás megkötéséhez szükséges felhatalmazásokkal rendelkeznek és harmadik személyeknek semminemű olyan jogosultsága nincs, amely a Tag részéről megakadályozná vagy bármiben korlátozná a jelen Megállapodás megkötését, és az abban foglalt kötelezettségek maradéktalan teljesítését.
   5. A Tagok képviseletében aláíró személyek kijelentik, hogy a Megállapodást átolvasták, és közös értelmezés után, mint akaratukkal és elhangzott nyilatkozataikkal mindenben megegyezőt, aláírták.

|  |
| --- |
| **Konzorciumvezető**:  ..............................................  dr. Szalay László  polgármester  Dunaharaszti Város Önkormányzata  2025. ………………. |

**Pénzügyi ellenjegyzés**:

……………………………………….

Gavaldiné Réder Henriett

gazdasági irodavezető

Dunaharaszti Város Önkormányzata

2025. …………………….

|  |  |
| --- | --- |
| **Konzorciumi Tag 2**:  ..............................................  Tóth Zoltán József  polgármester  Tököl Város Önkormányzata  2025. ……………………. | **Konzorciumi Tag 3:**  ..............................................  dr. Riebl Antal  polgármester  Délegyháza Község Önkormányzata  2025. ………………. |
| **Konzorciumi Tag 4:**  ..............................................  Zsiros Viktor  polgármester  Majosháza Község Önkormányzata  2025. ……………………. | **Konzorciumi Tag 5:**  ..............................................  Fáki László  polgármester  Szigethalom Város Önkormányzata  2025. ………………. |
| **Konzorciumi Tag 6:**  ..............................................  Nagy Barnabás Lajos  polgármester  Halásztelek Város Önkormányzata  2025. ……………………. | **Konzorciumi Tag 7:**  ..............................................  Zsolnai Pál  polgármester  Taksony Nagyközség Önkormányzata  2025. ………………. |
| **Konzorciumi Tag 8:**  ..............................................  Keresztesi Balázs  polgármester  Dunavarsány Város Önkormányzata  2025. ……………………. | **Konzorciumi Tag 9:**  ..............................................  Nagy János  polgármester  Szigetszentmiklós Város Önkormányzata  2025. ……………………. |

1. Amennyiben szükséges, itt lehet részletezni a tulajdonjogokat, a használati jogokat és egyéb, más jogokat. A dolgokat és jogokat elegendő a támogatási igényben szereplő részletezettséggel megadni. [↑](#footnote-ref-2)